  

Приложение № 1 към Заповед № РД 09-433/01.06.2020 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**УСЛОВИЯ ЗА КАНДИДАТСТВАНЕ**

**ЗА ВЪТРЕШНОТЕРИТОРИАЛНО И ТРАНСНАЦИОНАЛНО СЪТРУДНИЧЕСТВО ПО ПРОЦЕДУРА № BGRDNP001-19.355 ПО ПОДМЯРКА 19.3 „ПОДГОТОВКА И ИЗПЪЛНЕНИЕ НА ДЕЙНОСТИ ЗА СЪТРУДНИЧЕСТВО НА МЕСТНИ ИНИЦИАТИВНИ ГРУПИ“ ОТ МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020**

**Европейски земеделски фонд за развитие на селските райони**

**Европа инвестира в селските райони**

**2020 г.**

|  |
| --- |
| 1. **Наименование на програмата:**   Програма за развитие на селските райони за периода 2014 – 2020 г. (ПРСР 2014 - 2020 г.). |

|  |
| --- |
| 1. **Наименование на приоритетната ос:**   Приоритетна област 6 Б „Стимулиране на местното развитие в селските райони“  Приоритет на Съюза 4 „Повишаване на заетостта и териториалното сближаване” |

|  |
| --- |
| 1. **Наименование на процедурата:**   Подбор на проектни предложения за вътрешнотериториално и транснационално сътрудничество по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие” от ПРСР 2014 - 2020 г. |

|  |
| --- |
| 1. **Измерения по кодове:**   Измерение 01 „Област на интервенция“ - 097 „Инициативи за воденото от общностите местно развитие в градски и селски райони“;  Измерение 02 „Форма на финансиране“ - 01 „Безвъзмездни средства“;  Измерение 03 „Вид на територията“ - 07 „Не се прилага“;  Измерение 04 „Механизми за териториално изпълнение“ - 06 „Инициативи за водено от общностите местно развитие“;  Измерение 05 „Тематична цел (ЕФРР и Кохезионен фонд)“ – 12 „Не се прилага“;  Измерение 06 „Вторична тема на ЕСФ“ – 08 „Не се прилага“;  Измерение 07 „Икономическа дейност“ – 25 „Не се прилага“. |

|  |
| --- |
| 1. **Териториален обхват:**   Дейностите по проектите за сътрудничество се осъществяват на териториите на действие на партньорите и асоциираните партньори по проекта.  Проектите за вътрешнотериториално сътрудничество се изпълняват на територията на действие на партньорите и асоциираните партньори от Република България.  Проектите за транснационално сътрудничество се изпълняват както на територията на действие на партньорите – местни инициативни групи (МИГ) от Република България, така и на територията на действие на асоциираните партньори по проекта – на територията на страни от и извън Европейския съюз. |

|  |
| --- |
| 1. **Цели на предоставяната безвъзмездна финансова помощ по процедурата и очаквани резултати:**   Подпомагането по процедурата е насочено към постигане на целите на подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 „Водено от общностите местно развитие“ от ПРСР 2014-2020 г., които водят до осигуряване на принос в развитието на съответния селски район на действие на МИГ.  Подпомагането по процедурата цели:  1. осъществяване на съвместни дейности, допринасящи за устойчивото развитие на местните общности и подпомагащи постигането на целите на стратегиите за ВОМР и на ПРСР 2014 – 2020 г. като обучения, изграждане на капацитет, споделяне на опит, обмен на ноу-хау и стимулиране въвеждането на иновативни дейности на местно ниво;  2. създаване на европейска идентичност в допълнение към местната, регионалната и националната идентичност;  3. подкрепа за промотиране на характерни за местните територии и общности продукти, марки, дейности, забележителности и др.  Проектите трябва да целят развитието на териториите, на които се изпълняват стратегиите за ВОМР на МИГ, и да съответстват на и да допринасят за постигане целите и приоритетите на стратегията/ите за ВОМР на съответната/ите МИГ и на ПРСР 2014- 2020 г.  Очаквани резултати от предоставянето на финансовата помощ от изпълнението на проектите за сътрудничество:   1. разработени съвместени продукти/услуги, придобити активи, извършени строително-монтажни работи или строително-ремонтни работи на територията на партньорите от Република България; 2. проведени изследвания и пазарни проучвания, директно свързани с съвместния продукт/услуга; 3. реализирани промоционални или маркетингови кампании; 4. изграден капацитет, споделен опит и ноу-хау. |

|  |
| --- |
| 1. **Индикатори:**   Индикаторите по настоящата процедура са:  1. „Брой населени места, които се възползват от инвестициите в обектите – брой населени места, в т.ч. села“;  2. „Брой производители/предприемачи, които ще се възползват от интелектуалните продукти“;  3. „Население, което се възползва от подобрените услуги (брой лица)“;  4. „Посетители, които се възползват от продуктите или услугите (брой лица)“;  5. „Брой реализирани дейности (изследвания, обучения, планове за развитие и други)“;  6. „Брой създадени иновативни продукти/услуги в селските райони“;  7. „Общ брой създадени работни места“.  При подаване на проектното предложение кандидатът следва да отбележи тези от индикаторите, които ще постигне с изпълнението на конкретния проект.  Всеки индикатор, включен в проектното предложение, трябва да бъде количествено определен, с положителна целева стойност, различна от “0”. Кандидатите трябва да впишат източниците на информация, от които може да се провери степента на постигане на различните индикатори, които трябва да са официални и проверими. |

|  |
| --- |
| 1. **Общ размер на безвъзмездната финансова помощ по процедурата:**   Общият размер на безвъзмездната финансова помощ по процедурата е 7 823 200,00 лева (седем милиона осемстотин двадесет и три хиляди и двеста лева) от ПРСР 2014 - 2020 г. |

|  |
| --- |
| 1. **Минимален и максимален размер на безвъзмездната финансова помощ за конкретен проект:**   Максималният размер на безвъзмездната финансова помощ по проектите за сътрудничество за кандидата и за всеки един от партньорите е:  а) до левовата равностойност на 50 000 евро за вътрешнотериториално сътрудничество;  б) до левовата равностойност на 100 000 евро за транснационално сътрудничество.  Определените максимални стойности на финансова помощ за проект са с включен данък добавена стойност (ДДС).  Използва се валутен курс 1,9558 лева за 1 евро. |

|  |
| --- |
| 1. **Процент на съфинансиране на проектите:**   Финансовата помощ по реда на тази процедура е в размер до 100 на сто от допустимите разходи по проект. |

1. **Допустими кандидати:**

**11.1. Критерии за допустимост на кандидатите:**

|  |
| --- |
| Допустим кандидат за предоставяне на финансова помощ за изпълнение на проект за вътрешнотериториално и транснационално сътрудничество е МИГ, сключила споразумение за изпълнение на стратегия за ВОМР по реда на Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие“ за периода 2014 – 2020 г. (обн., ДВ, бр. 52 от 2016 г.) или по реда на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (обн., ДВ, бр. 100 от 2015 г.) ( Наредба № 22 от 2015 г.). |

**11.2** **Критерии за недопустимост на кандидатите:**

11.2.1. МИГ е недопустим кандидат, ако към момента на кандидатстване участва като бенефициент или партньор в два проекта за вътрешнотериториално и/или транснационално сътрудничество, по които изпълнението на дейностите не е приключило.

11.2.2. Не се дава предимство, а даденото предимство се отнема, когато се установи, че кандидатът/бенефициентът е създал изкуствено условията, необходими за получаване на това предимство, в противоречие с целите на европейското право и българското законодателство в областта на допустимите за подпомагане дейности по настоящите Условия за кандидатстване.

11.2.3. Кандидатът и партньорите - местни инициативни групи от България, членове на колективния им управителен орган, членове на контролния им орган, ако такъв е предвиден в устава на МИГ и представляващите по закон и пълномощие членове на колективния управителен орган и контролния орган на МИГ, ако такъв е предвиден в устава на МИГ, когато член e юридическо лице, трябва да отговарят на следните изисквания:

1. не е осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. не е осъден/а с влязла в сила присъда за престъпление, аналогично на тези по т. 1, в друга държава членка или трета страна;

3. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;

4. не е налице неравнопоставеност в случаите по чл. 44, ал. 5 от Закона за обществените поръчки (ЗОП);

5. не е установено с акт на компетентен орган, че:

а) е представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;

б) не е предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор;

6. не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

7. не е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.

8. не е обявен в несъстоятелност или в производство по несъстоятелност, не е в процедура по ликвидация, не е сключил извънсъдебно споразумение с кредиторите си по смисъла на чл. 740 от Търговския закон, не е преустановил дейността си, а в случай че кандидатът е чуждестранно лице – не се намира в подобно положение, произтичащо от сходна процедура, съгласно законодателството на държавата, в която е установен;

9. не е установено, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ;

10. не е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването на стратегия за ВОМР;

11. не е свързано лице по смисъла на § 1 от допълнителните разпоредби на Търговския закон с член на колективния управителен орган или представляващ по закон и пълномощие член на колективния управителен орган на МИГ и/или на контролния орган на МИГ, или представляващ по закон и пълномощие член на контролния орган на МИГ.

А.Точка 8 не се прилага, когато член на колективния управителен орган и/или член на контролния орган на МИГ е физическо лице или община.

Б. Точки 3 и 8 не се прилагат, когато член на колективния управителен орган и/или член на контролния орган на МИГ е община.

В. Точки 3, 4, 5, 6, 8 и 9 не се прилагат за представляващия/те юридическите лица – МИГ, член на колективния управителен орган на МИГ и член на контролния орган на МИГ ако такъв е предвиден в устава на МИГ;

Г. Точка 3 не се прилага, когато размерът на неплатените дължими данъци или социално-осигурителни вноски от лицето, за което е установено задължението, не надхвърля с повече от 1 на сто сумата на дължимите от него данъци и социално-осигурителни вноски за последната приключена финансова година.

Гореизброените основания за отстраняване се прилагат при спазване на сроковете, посочени в чл. 57, ал. 3 от ЗОП.

11.4 Местната инициативна група, член на колективния й управителен орган, представляващ по закон и пълномощие член на колективния управителен орган на МИГ, когато член e юридическо лице, както и член или представляващ по закон и по пълномощие член на контролния орган на МИГ, ако такъв е предвиден в устава на МИГ, за които е налице обстоятелство по т. 1-11, има право да представи доказателства при подаване на декларация съгласно приложение № 6 или в определения срок за предоставяне на документи от получаването на уведомление от Комисията за оценка за констатиране на обстоятелства по т. 1-11, че е предприел мерки, които гарантират неговата надеждност, въпреки наличието на съответното основание за отстраняване. За тази цел горепосочено лице може да:

1. е погасило задълженията си по т. 3, включително начислените лихви и/или глоби или че те са разсрочени, отсрочени или обезпечени;

2. е платило или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснило изчерпателно фактите и обстоятелствата, като активно е съдействало на компетентните органи, и е изпълнило конкретни предписания, технически, организационни и кадрови мерки, чрез които да се предотвратят нови престъпления или нарушения.

Липсата на посочените обстоятелства се доказва с декларация към момента на кандидатстване съгласно приложение № 6 от документите към условията за кандидатстване. Декларацията следва да бъде попълнена и подписана от всеки член на колективния управителен орган и контролен орган на МИГ, ако такъв е предвиден в устава на МИГ и от представляващ по закон и пълномощие член на колективния управителен орган и контролен орган на МИГ, ако такъв е предвиден в устава на МИГ, включително и когато член e юридическо лице.

|  |
| --- |
| 1. **Допустими партньори:**   12.1. В проект за сътрудничество освен кандидатът МИГ участват най-малко един партньор или един асоцииран партньор, които подписват споразумение за партньорство, в което се определя водещ партньор по проекта. Споразумението за партньорство е с минимално съдържание съгласно приложение № 1.  12.2. Партньори по проект за вътрешнотериториално и транснационално сътрудничество могат да бъдат МИГ, между които не е налице конфликт на интереси по смисъла на чл. 61 от Регламент (ЕС) № 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (чл. 57 от Регламент (ЕС) № 966/2012).  12.3. Асоциирани партньори по проект за вътрешнотериториално и транснационално сътрудничество могат да бъдат Местни инициативни рибарски групи (МИРГ).  12.4. Асоциирани партньори по проект за транснационално сътрудничество могат да бъдат Местна група за действие (МГД) или друга група от местни публични и частни партньори.  12.5. Всеки партньор или асоцииран партньор в проект за сътрудничество трябва да:  1. изпълнява стратегия за ВОМР или стратегия за местно развитие;  2. участва в подготовката и в изпълнението на проекта.    12.6. Партньорите по проекта трябва да притежават и капацитет за изпълнение на проекта.  12.7. Водещият партньор в проектите за сътрудничество отговаря за:  1. управлението и координацията на изпълнението на дейностите по проекта в съответствие с определените отговорности на всеки партньор и с графика за изпълнение;  2. наблюдението и напредъка на проекта.  12.8. В проект за сътрудничество, в който участва повече от една МИГ от България, кандидатът отговаря за:  1. подаване формуляр за кандидатстване;  2. координацията при изпълнение на дейностите по проекта;  3. подаване на общо искане за плащане;  4. предоставяне на информация, свързана с изпълнението на проекта на партньорите, на УО на ПРСР 2014-2020 г. и на ДФЗ. |

|  |
| --- |
| 1. **Дейности, допустими за финансиране:**   13.1. Видове дейности:  Финансова помощ за проект за вътрешнотериториално и транснационално сътрудничество се предоставя за:  1. разработване на съвместен продукт/услуга;  2. извършване на строително-монтажни или строително-ремонтни работи на територията на партньорите от Република България за целите на проекта;  3. придобиване на други материални и нематериални активи за целите на проекта;  4. изследвания и пазарни проучвания, директно свързани със съвместния продукт/услуга;  5. реализиране на промоционални или маркетингови кампании;  6. провеждане на обучения, семинари, съвместни събития, срещи и др.;  7. дейности по публичност и информираност;  8. координация на изпълнението на дейностите по проекта.  13.2. Дейности 1 и 7 от т. 13.1 са задължителни за извършване във всички проекти за сътрудничество. Включването в проектното предложение на някоя от останалите дейности или всички изброени в т. 13.1 не е задължително и е по преценка на кандидата във връзка с целите и очакваните резултати от проекта.  13.3. Дейностите по проект за сътрудничество се осъществяват на териториите на действие на партньорите и асоциираните партньори по проекта.  13.4. Допустими са само дейности с неикономически характер.  13.5. Дейностите за координация са допустими при условие, че в т. 9 „Екип“ от формуляра за кандидатстване е посочен само един координатор за всеки партньор по проекта. Когато посоченото лице не е част от административния екип на МИГ, то следва да отговаря на изискванията на чл. 13, ал. 4 от Наредба № 22 от 2015 г. В този случай кандидатът представя необходимите документи, доказващи изискванията на чл. 13, ал. 4 от Наредба № 22 от 2015 г., посочени в т. 24 от настоящите условия.  13.6. Не се предоставя финансова помощ за проект, който:  1. оказва отрицателно въздействие върху околната среда;  2. включва инвестиции в местата по националната екологична мрежа Натура 2000, когато тези инвестиции не отговарят на изискванията на Закона за биологичното разнообразие и на нормативните актове за неговото прилагане, както и предвидените ограничения в заповедите за определянето на тези места и плановете за управлението им;  3. включва изграждане или обновяване на инфраструктура или закупуване на оборудване за голф, скално катерене и лов.  13.7. Финансова помощ за проект, включващ строително-монтажни работи, се предоставя само когато от формуляра за кандидатстване и от споразумението за партньорство е ясно, че вследствие изпълнението на дейностите по проекта, обектът ще се използва по предназначение и ще е въведен в експлоатация, когато това е задължително съгласно Закона за устройство на територията и нормативните актове по неговото прилагане. |

|  |
| --- |
| 1. **Категории разходи, допустими за финансиране:**   14.1. По проект за вътрешнотериториално и транснационално сътрудничество са допустими разходи за:  1. разработване на съвместен продукт/услуга;  2. строително-монтажни или строително-ремонтни работи на територията на партньорите от Република България;  3. други материални и нематериални активи;  4. застраховки на закупените по проекта активи;  5. изследвания и проучвания, директно свързани със сътрудничеството, включително за издаване на становища;  6. възнаграждения за външни експерти – физически или юридически лица за изпълнение на дейности по проекта, включително за преводачи;  7. възнаграждения, свързани с координацията по проекта;  8. промоционални и маркетингови кампании за съвместния продукт/услуга;  9. организиране и провеждане на обучения, семинари, съвместни събития и партньорски срещи;  10. информираност – създаване на интернет страница за проекта, публикации в регионални медии, информационни конференции;  11. публичност – изготвяне и разпространение на информационни материали и осигуряване на публичност, в т.ч. информационни табели.  12. командировки на служителите на МИГ, експерти по проекта, включително преводачи, членове на колективния управителен орган и членове на колективния върховен орган на МИГ, както и други участници от територията в дейности, свързани с изпълнението на проекта, съгласно Наредбата за командировките в страната, приета с Постановление № 72 на Министерския съвет от 1986 г. (ДВ, бр. 11 от 1987 г.) и Наредбата за служебните командировки и специализации в чужбина, приета с Постановление № 115 на Министерския съвет от 2004 г. (ДВ, бр. 50 от 2004 г.);  13. преводи (писмени и симултанни);  14. пощенски и куриерски услуги;  15. такси за издаване на документи, свързани с изпълнението на проекта.  14.2. Разходи за дейности, изпълнявани на територията на Република България, за които има определени опростени разходи, се включват в бюджета на проектното предложение, като за тях задължително се използват посочените в приложение № 2 стойности. Разходите за превод (писмен и симултанен) се включват в бюджета на проектното предложение съгласно стойностите, определени в приложение № 2, независимо дали дейността се извършва на територията на Република България или на територията на някои от партньорите или асоциираните партньори по проекта.  14.3. За разходи, различни от тези по т. 14.2, в т. ч. разходи, свързани с придобиване на активи, включително строително-монтажни работи или строително-ремонтни работи, включени в Списък на разходите, за които са определени референтни стойности съгласно приложение № 11 към настоящите условия, кандидатът представя само една оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС).  14.4. За разходите, различни от тези по т. 14.2 и 14.3, кандидатът представя най-малко три независими съпоставими оферти за разходите, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС).  14.5. В случаите по т. 14.3 и 14.4 оферентите, когато са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите.  14.6. Кандидатите събират офертите по т. 14.4. чрез прилагане на принципа на пазарни консултации съгласно ЗОП, като публикуват в Централизираната автоматизирана информационна система „Електронни обществени поръчки“ (ЦАИС ЕОП) информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.  14.7. Финансова помощ за дейности, изпълнявани извън територията на Република България се предоставя при условията на възстановяване на реално извършени и платени допустими разходи и за тях не се прилагат опростени разходи. Изключение правят разходите за извършване на преводи (писмени и симултанни), които се отчитат и възстановяват съгласно стойностите и документите, посочени в приложение № 2.  **Важно!** Разходите, които са допустими за извършване извън територията на Република България на територията на партньорите по проекта, са: командировки на служителите на МИГ, на експерти по проекта, включително преводачи, на членове на колективния управителен орган и членове на колективния върховен орган на МИГ, както и други участници от територията в дейности, свързани с изпълнението на проекта, и писмени и симултанни преводи, свързани с дейности по изпълнение на проекта.  14.8. Финансова помощ се предоставя за извършени допустими разходи съгласно бюджета на проекта до стойността и в сроковете, посочени в административния договор.  14.9. Не са допустими за финансиране:  1. разходи, определени като недопустими в Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 - 2020 г. (обн., ДВ, бр. 61 от 2016 г.), наричано по-нататък „ПМС № 189 от 2016 г.“;  2. разходи, за които е получено финансиране от националния бюджет или бюджета на Европейския съюз, в т.ч. по подмярка 19.4 „Текущи разходи и популяризиране на стратегия за Водено от общностите местно развитие“ от ПРСР 2014 – 2020 г.;  3. разходи за обикновена подмяна и текущ ремонт;  4. закупуване на животни;  5. закупуване на едногодишни растения;  6. закупуване на земя и сгради;  7. принос в натура;  8. разходи, извършени от или в полза на асоцииран партньор по проекта;  9. разходи, платени в брой (с изключение на разходите за командировки, пощенски и куриерски услуги, такси за издаване на изискуеми документи и разходи за застрахователни премии);  10. банкови такси;  11. заявени за финансиране разходи в частта им, която надвишава определените по реда на чл. 41 от ПМС № 189 от 2016 г. референтни стойности;  12. възнаграждения, свързани с координация на дейностите по проекта, надвишаващи 10 на сто от финансовата помощ от одобрения бюджет за всяка МИГ, партньор по проекта;  13. разходи, платени преди подаване на проектното предложение и след крайния срок за изпълнение и отчитане на проекта;  14. разходи за закупуване на транспортни средства;  15. разходи за изграждане и ремонт на места за настаняване;  16. разходи за информираност и публичност, които не отговарят на изискванията, посочени в Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г. и съгласно приложение № III към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (OB, L 2274, 31 юли 2014 г.), наричан по-нататък „Регламент № 1305/2013“ и Регламент за изпълнение 669/2016 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (OB, L 115, 29 април 2016 г.);  17. разходи за координация за повече от двама координатори от всяка МИГ – партньор по проекта (отнася се за кандидата и МИГ от България);  18. разходи за пощенски и куриерски услуги и такси за издаване на изискуеми документи надвишаващи стойността над определените тарифи на съответния доставчик или организация;  19. разходи за пътни, дневни и квартирни, извършени в полза на асоцииран/и партньор/и по проекта;  20. разходи за командировки надвишаващи стойностите, определени в Наредбата за командировките в страната, приета с Постановление № 72 на Министерския съвет от 1986 г. (ДВ, бр. 11 от 1987 г.) и Наредбата за служебните командировки и специализации в чужбина, приета с Постановление № 115 на Министерския съвет от 2004 г. (ДВ, бр. 50 от 2004 г.). |

|  |
| --- |
| 1. **Допустими целеви групи (ако е приложимо):**   НЕПРИЛОЖИМО. |

|  |
| --- |
| 1. **Приложим режим на минимални/държавни помощи:**   По настоящата процедура ще се финансират само:  1. Нестопански субекти - бенефициенти по процедурата са МИГ, които са сдружения с нестопанска цел, регистрирани в обществена полза;  2. Дейности, които са с неикономически характер.  За целта кандидатът подава декларация за неикономически дейности съгласно приложение № 3 към настоящите условия.  Приложимият режим е „непомощ“, тъй като подпомагането по процедурата попада извън обхвата на чл. 107, пар. 1 и 108 от Договора за функционирането на Европейския съюз. |

|  |
| --- |
| 1. **Хоризонтални политики:**   По настоящата процедура следва да е налице съответствие на проектните предложения с поне един от следните принципи на хоризонталните политики на ЕС:  1. Равенство между половете и липса на дискриминация - прилагане на принципа на равенство между половете; допринасяне за утвърждаване на принципа на равните възможности и създаване на условия за превенция на дискриминацията. Европейският съюз насърчава равнопоставеността, както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.  2. Устойчиво развитие (защита на околната среда) – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  3. Насърчаване на заетостта и конкурентоспособността.  В т. 11 от Формуляра за кандидатстване в ИСУН 2020 кандидатите представят информация за съответствието на проектното предложение с поне един от посочените по-горе принципи. Прилагането на заложените в проекта принципи ще се проследява на етап изпълнение на проектното предложение.  Кандидатите следва да посочат и конкретните документи, с които на етап изпълнение на проекта ще се проследява съответствието с принципите на хоризонталните политики на ЕС. |

|  |
| --- |
| 1. **Минимален и максимален срок за изпълнение на проектите:**   Продължителността за изпълнение и отчитане на проектите за вътрешнотериториално и транснационално сътрудничество е до 24 месеца от датата на сключване на договора за предоставяне на безвъзмездна финансова помощ, като крайният срок за изпълнение и отчитане е 15 септември 2023 г. |

|  |
| --- |
| 1. **Ред за оценяване на концепциите за проектни предложения:**   НЕПРИЛОЖИМО |

|  |
| --- |
| 1. **Критерии и методика за оценка на концепциите за проектни предложения:**   НЕПРИЛОЖИМО |

|  |
| --- |
| **21. Ред за оценяване на проектите:**  Оценката на проектните предложения се извършва при спазване на реда, определен в Закона за управление на средствата от Европейските структурни и инвестиционни фондове и в Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (обн., ДВ., бр. 53 от 2016 г.), наричано по-нататък ПМС № 162, и приложимото европейско и национално право.  Оценката и класирането на проектните предложения по настоящата процедура се извършват от оценителна комисия след всеки краен срок на процедурата.  Оценката на проектните предложения включва:  а) Етап 1: Оценка на административно съответствие и допустимост;  в) Етап 2: Техническа и финансова оценка.  В срок до четири месеца от подаване на всяко проектно предложение оценителната комисия по чл. 33 от Закона за управление на средствата от Европейските структурни и инвестиционни фондове извършва оценка на административно съответствие и допустимост, техническа и финансова оценка и одобряване на проектните предложения, за които се предоставя безвъзмездна финансова помощ.  Оценката за административно съответствие и допустимост се извършва от членове на оценителната комисия по чл. 33 от Закона за управление на средствата от Европейските структурни и инвестиционни фондове съгласно критерии, посочени в приложение № 4. Проектните предложения не преминават етапа на оценка за административно съответствие и допустимост, когато:  1. е налице несъответствие с изискванията за административно съответствие и допустимост относно кандидата;  2. е налице несъответствие с изискванията за административно съответствие и допустимост на някой от партньорите МИГ;  3. са предвидени недопустими дейности или разходи, които са съществени за постигане на целите на проекта.  На този етап Комисията извършва и преценка за допустимостта и обосноваността на разходите за всяко проектно предложение като може да извършва корекции в бюджета на проектното предложение съгласно чл. 19, ал. 7 от ПМС № 162 и въз основа на извършената преценка за обоснованост.  Комисията за оценка и класиране разглежда представените от кандидатите независими оферти като за разходите, включени в Списък на разходите, за които са определени референтни стойности съгласно приложение № 9, се извършва съпоставка между планирания за финансиране разход, представената независима оферта за разхода и определения референтен разход за конкретния актив/услуга като се одобрява за финансиране разхода до по-ниския му размер.  За разходите, които не включени в Списъка с опростени разходи съгласно приложение № 2 и Списък на разходите, за които са определени референтни стойности съгласно приложение № 9, Комисията разглежда представените от кандидатите най-малко три независими оферти и извършва съпоставка между размера на разхода, посочен във всяка от тях, като одобрява за финансиране разхода до най-ниския му размер.  С цел извършване на преценка на обосноваността на разходите, предложени за финансиране от кандидатите, Комисията може да извършва и допълнителни пазарни проучвания.  След приключване на оценката на административното съответствие и допустимост на интернет страницата на Министерството на земеделието, храните и горите и в Информационната система за управление и наблюдение на структурните инструменти на ЕС в България (ИСУН 2020) се публикува списък на проектните предложения, които не се допускат до техническа и финансова оценка, като се посочват и основанията за недопускане. За недопускането на всеки от кандидатите, включени в списъка, се съобщава чрез ИСУН 2020.  Оценителната комисия не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с комисията.  Техническата и финансова оценка се извършва от членове на оценителната комисия съгласно критерии и съответен брой точки посочени в приложение № 5.  След приключване на етапа на техническа и финансова оценка, проектните предложения се класират според общия брой получени точки, като оценителната комисия предлага за одобрение в низходящ ред проектните предложения, за които е наличен бюджет по процедурата. За предложенията, получили еднакъв брой точки, за които се установи недостиг на средства по съответната процедура, се извършва допълнително класиране в низходящ ред като за одобрение се предлага проектното предложение, получило повече точки по критерий „Качество на проекта“. |
|  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **22. Критерии и методика за оценка на проектите:**     |  |  | | --- | --- | | Критерии за оценка | Максимален брой точки | | **1. Качество на проекта:** | **50** | | **1.1. Обосновка на проекта** | **6** | | Описание на необходимостта от изпълнението на проекта | 0 – 2 | | Описание на проекта и до каква степен отговаря на необходимостта от изпълнението му | **0 – 4** | | **1.2. Иновативност на предложения подход в проекта \*** | **10** | | Предложен е нов продукт/услуга | 5 | | Предложените дейности са нови за територията на партньора(ите) | 5 | | **1.3. Ползи от проекта за територията на МИГ \*** | **15** | | Планираните резултати от проекта показват ясни ползи за територията на всички партньори | 15 | | Планираните резултати от проекта показват ясни ползи за територията на повече от един от партньорите | 10 | | Планираните резултати от проекта показват ясни ползи за територията на само на един от партньорите | 5 | | **1.4. Качество на плана за действие** | **9** | | Наличие на ясен и осъществим план за действие | 0 – 4 | | Съответствие между предвидените дейности с целите и планираните резултати по проекта | 0 – 5 | | **1.5. Устойчивост на проекта \*** | **10** | | Наличие на ясна обосновка за устойчивостта на резултатите от проекта за територията на всички партньори | 10 | | Наличие на ясна обосновка за устойчивостта на резултатите от проекта за територията на част от партньорите | 5 | | **2.Наличие на ясна обвързаност с целите на СВОМР** | **20** | | Има ясна обвързаност на всички цели на проекта с цел/цели на СВОМР | 20 | | Някои от целите на проекта са обвързани с цел/цели на СВОМР | 15 | | **3. Качество на партньорството** | **20** | | **3.1 Ниво на ангажираност и участие на партньорите по проекта в дейностите** | 5 | | Балансирано участие на всички партньори в дейностите по проекта | 5 | | Небалансирано участие на партньорите по проекта - наличие на партньор, който изпълнява само една дейност по проекта | 2 | | **3.2. Управленски капацитет и професионална компетентност за прилагане на проекта** | 15 | | Поне един от партньорите е изпълнявал/изпълняващ проект/и за сътрудничество | 7 | | Всички партньори са изпълнявали/изпълняват стратегия за ВОМР | 5 | | Всички партньори са изпълнявали/изпълняват проекти, финансирани от ЕС | 3 | | **4. Брой партньори в проекта** | **10** | | Двама или повече партньори от България | 5 | | Една или повече МИГ/МИРГ от друга страна членка, или организация от страна извън ЕС | 5 |   Забележка\* за територията на българските МИГ – партньори по проекта.  Етапът на техническа и финансова оценка преминават проектите получили не по-малко от 50 точки. |

|  |
| --- |
| **23. Начин на подаване на документите за кандидатстване:**  Документите се подават в ИСУН 2020 в срока, определен в настоящите насоки, съгласно условията и реда на Наредба за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г. (обн., ДВ, бр. 76 от 2016 г.).  Подаването на проектни предложения по настоящата процедура се извършва по електронен път чрез попълване на уеб базиран формуляр за кандидатстване Формулярът се подписва с квалифициран електронен подпис (КЕП), подава се чрез модула „Е-кандидатстване“ на следния интернет адрес: https://eumis2020.government.bg и се прилагат документите от раздел 24 на настоящите указания „Списък на документите, които се подават на етап кандидатстване“. Документите от раздел 24 се подават във формат „pdf“ или друг формат.  Подготовката и подаването на проектни предложения в ИСУН 2020 се извършва по следния начин:  Кандидатът влиза в ИСУН 2020, след регистрация чрез е-мейл адрес и парола, избира настоящата процедура за кандидатстване от „Отворени процедури“ и създава ново проектно предложение. Документите от раздел 24 на настоящите указания се прикачват в т. 12 от формуляра за кандидатстване.  Формулярът за кандидатстване се подава с КЕП от законния представител на кандидата МИГ. В случаите, когато кандидатът се представлява заедно от няколко физически лица, формулярът за кандидатстване се подписва от всяко от тях. Когато формулярът за кандидатстване не е подписан с КЕП от законния представител/и на МИГ се прикачва нотариално/и заверено/и изрично/и пълномощно/и във формат „рdf“ или друг формат, подписано с КЕП на упълномощеното/ите лице/а. От текста на пълномощното/ите следва да става ясно, че лицето/лицата с право да представляват кандидата упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра.  Формулярът за кандидатстване трябва да се подаде от профила на кандидата, тъй като впоследствие този профил ще бъде използван за комуникация с оценителната комисия. По време на оценката на проекта комуникацията с кандидата и редакцията на забелязани липси на документи и/или неясноти, или неточности ще се извършва електронно чрез профила на кандидата в ИСУН 2020, от който е подадено съответното проектно предложение и промени на посочения профил (вкл. промяна на имейл адреса, асоцииран към съответния профил) са недопустими.  До приключването на работата на оценителната комисия кандидатът има възможност да оттегли своя формуляр за кандидатстване като подаде писмено искане до комисията, като това обстоятелство се отбелязва от потребител на ИСУН 2020 от оценителната комисия със съответните права.  Местната инициативна група може да иска разяснения по настоящите насоки. Разясненията се утвърждават от ръководителя на УО на ПРСР 2014 – 2020 г. или от оправомощено от него лице. Разясненията се дават по отношение на условията за кандидатстване, не съдържат становище относно качеството на проектите и са задължителни за всички кандидати.  Разясненията се съобщават в 10-дневен срок от получаването на искането. |

|  |
| --- |
| **24. Списък на документите, които се подават на етап кандидатстване:**  Към формуляра за кандидатстване се прилагат следните документи:  1. декларации от законния представител на МИГ, от членовете на колективния управителен орган и от членовете на контролния орган, ако такъв е предвиден в устава на МИГ, че по отношение на кандидата не е налице основание за отстраняване съгласно приложение № 6. Когато член на колективния управителен орган или на контролния орган е юридическо лице, декларацията се подписва както от неговия/те представляващ/и по закон, така и от представляващия по пълномощие. При наличие на повече от един представляващ по закон и/или пълномощие декларацията се подписва от всеки един от тях (декларацията се подава от кандидата и всеки един от партньорите по проекта - МИГ от България);  2. решение на компетентния орган на юридическото лице за кандидатстване по реда на настоящите условия – представя се решение на колективния върховен орган на кандидата и всеки един от партньорите по проекта (МИГ от България), за кандидатстване по подмярката;  3. споразумение за партньорство, подписано от всички партньори и асоциирани партньори по проекта преди датата на подаване на формуляра за кандидатстване;  4. декларация за неикономически дейности съгласно приложение № 3 – представя се от законния представител на кандидата;  5. декларации за съгласие с предоставянето на данни на кандидата и партньорите от Националния статистически институт (НСИ) на УО и ДФЗ - РА съгласно приложение № 7 от настоящите условия. Декларациите се представят от законните представляващи на кандидата и всеки от партньорите (МИГ от България);  6. копие от диплома за придобита образователно – квалификационна степен „Бакалавър“ или по-висока степен (образователна или научна), или копие на свидетелството за правоспособност за професии, упражняването на които изисква правоспособност, или копие на документ за професионално образование – представя се копие от диплома за образователно-квалификационна степен „Бакалавър“ или по-висока за координатора (приложимо в случай, че не е служител на МИГ);  7. копие от трудова/осигурителна книжка на координатора (приложимо в случай, че не е служител на МИГ);  8. таблица за допустими инвестиции (бюджет на проекта) – представя се бюджет на проекта с включени разходи за всички партньори по проекта (МИГ от България) по образец съгласно приложение № 8 във формат Excel;  9. нотариално заверено изрично пълномощно, в случай че документите не се подават лично от кандидата – представя се нотариално заверено пълномощно в полза на упълномощено/и лице/а във формат „рdf“ или друг формат;  10. декларации за нередности от законния представител на МИГ и партньорите, от членовете на колективния управителен орган и от членовете на контролния орган, ако такъв е предвиден в устава на МИГ и партньорите съгласно приложение № 9. Когато член на колективния управителен орган или на контролния орган е юридическо лице, декларацията се подписва от неговия представител в органите на управление;  11. декларация от законния представител на МИГ за липса на изкуствено създадени условия съгласно приложение № 10;  12. решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД) (ако е приложимо);  13. документи, доказващи наличие на осигурено финансиране за проекта – представя се за всеки партньор по проекта (МИГ от България);  14. документи, доказващи опит в изпълнението на стратегия за местно развитие, проекти за сътрудничество или проекти, финансирани със средства на Европейския съюз на кандидата, партньорите или асоциираните партньори по проекта (документите служат за оценка на проекта и не са задължителни). Кандидатът и партньорите (МИГ от България) представят само документи, свързани с опит в изпълнение на проекти за сътрудничество и/или други проекти, финансирани със средства от ЕС;  15. уведомление от другите управляващи органи (компетентни власти) на асоциираните партньори за одобрение на проекта за транснационално сътрудничество. Допустимо е представянето и на друг еквивалентен документ, удостоверяващ, че проектното предложение за транснационално сътрудничество е подадено за одобрение или за него има осигурено финансиране – представя се от кандидата за всички асоциирани партньори по проекта (ако е приложимо);  16. официален документ по смисъла на Гражданския процесуален кодекс, доказващ правосубектност на асоцииран партньор от страна извън Европейския съюз, както и на група от публични и частни партньори (ако е приложимо);  17. документ, доказващ изпълнение на стратегия за местно развитие от група от местни публични и частни партньори - представя се в случай, че в проекта за транснационално сътрудничество като асоцииран партньор участва местна група за действие от страна извън ЕС;  18. одобрен инвестиционен проект, изработен във фаза „Технически проект“ или „Работен проект“, или заснемане, или архитектурен план на обекта/съоръжението, който ще се изгражда, ремонтира или обновява, или схема, определяща местоположението на обекта/съоръжението в поземления имот (представя се когато в проекта се предвиждат строително-монтажни работи);  19. разрешение за строеж (представя се когато в проекта се предвиждат строително-монтажни работи) (ако е приложимо);  20. становище на главния архитект, че строежът не се нуждае от издаване на разрешение за строеж (ако е приложимо);  21. документ за собственост на земя и/или друг вид недвижим имот, или документ за ползване върху имота, или документ за учредено право на строеж върху имота за срок не по-малък от 6 години – подава се, когато е учредено срочно право на строеж при кандидатстване за разходи за строително-монтажни работи за изграждане на нов строеж, надстрояване и/или пристрояване на съществуващ строеж, за които се изисква разрешение за строеж, съгласно Закона за устройство на територията;  22. документ за ползване на сградата/помещението – представя се документ за ползване за срок не по-малко от 6 години, считано от датата на подаване на формуляра за кандидатстване ако по проекта се предвиждат инвестиции за трайно прикрепени към земята обекти;  23. най-малко три независими съпоставими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС) за разходите, които не са включени в Списъка на опростените разходи съгласно приложение № 2 и Списък на разходите, за които са определени референтни стойности съгласно приложение № 11;  24. една независима оферта, която съдържа наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в лева или евро с посочен данък върху добавената стойност (ДДС) за разходите, които са включени в Списък на разходите, за които са определени референтни стойности съгласно приложение № 11.  Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020. |

|  |
| --- |
| **25. Начален и краен срок за подаване на документите за кандидатстване:**  25.1 Първи краен срок: 30 юни 2020 година, 17:00 часа;  25.2 Процедурата е с няколко крайни срока за кандидатстване, които се определят, както следва:  Последният ден до 17:00 часа на всеки втори календарен месец след 30 юни 2020 г. до 31 декември 2021 г. или до изчерпване на наличния финансов ресурс по процедурата. |

|  |
| --- |
| **26. Адрес за подаване на документите за кандидатстване за подбор на стратегии за ВОМР:**  Документите се подават в ИСУН 2020 на следния интернет адрес: https://eumis2020.government.bg. |

|  |
| --- |
| **27. Допълнителна информация:** |
| **27.1.** В т. 11 „Допълнителна информация, необходима за оценката на проектното предложение“ от формуляра за кандидатстване, кандидатът предоставя подробна и изчерпателна информация за:  1. Дейностите за сътрудничество са за: (посочва се дали проектното предложение е за вътрешнотериториално сътрудничество или за транснационално сътрудничество);  2. Обосновка за необходимостта от изпълнение на проекта (посочва се какво се търси да се постигне с реализацията на проекта и с какво изпълнението на проекта ще допринесе за развитие на територията на МИГ);  3. Описание на целите на проекта (описва се каква цел/цели си поставят МИГ – партньори по проекта с неговото изпълнение);  4. Описание на съответствието на целта/целите на проекта с целите на стратегията за Водено от общностите местно развитие на кандидата и партньорите и с целите на ПРСР;  5. Иновативност, подход и методи за изпълнение на проекта (посочва се дали проектът притежава иновативни характеристики и какви подходи ще се приложат при неговото изпълнение);  6. Устойчивост на проекта (посочва се каква ще е устойчивостта на резултатите от реализирането на проекта за кандидата и партньорите);  7. Опит в изпълнение на проекти за сътрудничество и стратегия за ВОМР (посочва се информация с наименование на реализирани/в процес на реализация проекти за сътрудничество, както и проекти, финансирани от ЕС и стратегия за ВОМР за кандидата, партньорите и асоциираните партньори по проекта);  8. Държави, в които ще се изпълняват дейностите по проекта (представя се кратка информация за държавите, в които оперират включените в проекта партньори, в контекста на опита и постиженията, които могат да бъдат приложени в резултат на неговото изпълнение);  9. Основни стъпки за установяване на сътрудничество между МИГ, създаване на проект за сътрудничество, предпоставки и мотиви за избор на партньор/и по проекта (представя се информация за дейностите, извършени в процеса по създаване на партньорството и разработването на проекта, както и обосновка защо МИГ е избрала да изпълнява проект за сътрудничество с посочените партньори и с какво техният опит ще допринесе за развитие на територията на кандидата - МИГ).  **27.2. Сключване на административен договор за предоставяне на безвъзмездна финансова помощ**  След одобрението на оценителния доклад одобрените за предоставяне на финансова помощ кандидати се поканват в 30 дневен срок да представят доказателства, че отговарят на изискванията за бенефициент.  Когато при одобрението на проект за транснационално сътрудничество кандидатът е представил документ, удостоверяващ, че проектното предложение е подадено за одобрение от съответните управляващи органи/компетентни власти в държавите на асоциираните партньори по проекта, то предложението се одобрява под условие. В този случай, кандидатът следва да представи уведомление от другите управляващи органи/компетентни власти за одобрение на проекта в срок до 3 месеца от изпращането на поканата за сключване на административен договор. След изтичане на посочения срок, кандидатът губи право да сключи административен договор и може да подаде ново проектно предложение.  ВАЖНО:  В съответствие с изискванията на чл. 8 от ПМС № 162 след одобрението на проектните предложения се извършват проверки за липса на съдимост на законния представител на кандидата и всеки един от партньорите (МИГ от България), членовете на колективния управителен орган и членовете на контролния орган, ако такъв е предвиден в устава на МИГ и проверки за липса на задължения на кандидата и всеки един от партньорите (МИГ от България), членовете на колективния управителен орган и членовете на контролния орган, ако такъв е предвиден в устава на МИГ за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила  В случай, че в резултат на проверките се установи наличие на някое от тези основания за отстраняване, то от кандидата се изисква да предостави актуално/и свидетелство/а за съдимост и удостоверение/я за липса на задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към община, или аналогични задължения, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; видът и размерът на задълженията следва да са установени с влязъл в сила акт на компетентен орган. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 от ДОПК.  На кандидата и всеки един от партньорите (МИГ от България) се извършва и проверка за наличие или липса на задължения към общината/ите по седалище и адрес на управление на МИГ и за наличие или липса на установени с влезли в сила наказателни постановления или съдебни решения нарушения на трудовото законодателство (към Изпълнителна агенция „Главна инспекция по труда“). Проверката за липса на задължения към община/и и Изпълнителна агенция „Главна инспекция по труда“ се извършва за кандидата (МИГ) и всеки един от партньорите (МИГ от България), членовете на колективния управителен орган (когато са юридически лица) и членовете на контролния орган, ако такъв е предвиден в устава на МИГ (когато са юридически лица).  Когато от кандидата е изискано представяне на документи и те не са представени в 30-дневен срок, той губи право на финансиране по одобреното проектно предложение и може да кандидатства отново.  Ръководителят на УО на ПРСР 2014 - 2020 г. взема решение за предоставяне на финансова помощ или издава заповед за отказ съгласно чл. 38 от Закона за управление на средствата от Европейските структурни и инвестиционни фондове. Кандидатите се уведомяват писмено през ИСУН за резултатите от оценката, като в случай на отказ от финансиране в писмото се посочват и мотивите за това.  За предоставяне на финансова помощ по настоящата процедура се сключва административен договор с кандидата съгласно приложение № 12, по реда на чл. 37, ал. 3 от Закона за управление на средствата от Европейските структурни и инвестиционни фондове.  Не се сключва административен договор с кандидат, по отношение на когото или по отношение на негов партньор по проекта (МИГ от България) при извършване на проверка се установи, че е налице основание за отстраняване. |

**27.3. За нуждите на прилагането на подмярка 19.3 се използват следните определения:**

1. „Актив“ е материален или нематериален актив по смисъла на Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на чл. 107 и 108 от Договора (ОВ, L бр. 187 от 2014 г.).

2. „Асоцииран партньор“ е асоцииран партньор по смисъла на § 1 от Допълнителните разпоредби на Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г.

3. „Бенефициент“ е МИГ, с която е сключен административен договор за предоставяне на безвъзмездна финансова помощ по реда на тези насоки.

4. „Група от местни публични и частни партньори“ е група по чл. 44, пар. 2, букви „а“ и „б“ от Регламент (ЕС) 1305/2013 г. на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета.

5. „Изкуствено създадени условия“ е всяко установено условие по смисъла на чл. 60 от Регламент (ЕС) № 907/2014.

6. „Кандидат“ е лице, подало формуляр за кандидатстване.

7. „Капацитет за изпълнение дейностите по проекта“ е:

а) изпълнение на изискванията на чл. 13, ал. 1 от Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г.,

б) финансов ресурс за изпълнение на проекта в размер на не по-малко от 20 на сто от стойността на заявения от кандидата или партньора бюджет и

в) изпълнение на изискванията на чл. 13, ал. 4 от Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г., за експерти, когато такива са наети за изпълнение на дейности за координация на проекта.

8. „Местна група за действие“ е група по чл. 34 от Регламент (ЕС) № 1303/2013 г. на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, която изпълнява стратегия за ВОМР извън територията на Република България.

9. „Местна инициативна група“ е местна инициативна група, сключила споразумение за изпълнение на стратегия за ВОМР по реда на Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода "Водено от общностите местно развитие" за периода 2014 – 2020 г.(обн., ДВ, бр. 52 от 2016 г.) или на Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г.

10. „Местна инициативна рибарска група“ е местна инициативна рибарска група, одобрена от УО на ПМДР 2014 – 2020 г. и сключила споразумение за изпълнение на стратегия за ВОМР.

11. „Независими оферти“ са оферти, подадени от лица, които не се намират в следната свързаност помежду си или спрямо кандидата:

а) едното участва в управлението на дружеството на другото;

б) съдружници;

в) съвместно контролират пряко трето лице;

г) участват пряко в управлението или капитала на друго лице, поради което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание на другото лице;

е) лицата, чиято дейност се контролира пряко или косвено от трето лице – физическо или юридическо; ж)лицата, едното от които е търговски представител на другото.

12. „Неикономически дейности“ са дейностите по проектите за сътрудничество, различни от определенията за „предприятие“ и „стопанска дейност“ в Известие на Комисията относно понятието за държавна помощ, посочено в член 107, параграф 1 от ДФЕС (2016/С262/01).

13. „Обикновена подмяна“ е замяна на дълготраен актив с друг, която не води до качествени или количествени изменения на произведения продукт.

14. „Партньор“ е партньор по пар. 1, т. 5 от Допълнителните разпоредби на Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г.

15. „Проект“ е специфичен набор от координирани дейности, които се предприемат от бенефициента, партньорите и асоциираните партньори за постигане на конкретни цели в определен период от време с определен бюджет.

16. „Проектно предложение“ е подаден за одобрение в рамките на процедура за предоставяне на финансова помощ проект.

17. „Стратегия за Водено от общностите местно развитие“ е стратегия по смисъла на чл. 2, т. 19 от Регламент (ЕС) 1303/2013 г. на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.

18. „Стратегия за местно развитие“ е средносрочен или дългосрочен план за действие, очертаващ необходимостта от извършване на поредица от свързани дейности за задоволяване на местни потребности, изпълнявани в обществен интерес с цел развитие на дадена територия в съответствие с правото на съответната държава.

19. „Финансова помощ“ е безвъзмездна финансова помощ по смисъла на Закона за управление на средствата от Европейските структурни и инвестиционни фондове.

**28. Приложения към Условията за кандидатстване:**

|  |
| --- |
| 1. Приложение № 1 Споразумение за партньорство;  2. Приложение № 2 Списък с опростени разходи и документи, доказващи извършването на дейностите;  3. Приложение № 3 Декларация за неикономически дейности;  4. Приложение № 4 Критерии за административно съответствие и допустимост на проект за сътрудничество;  5. Приложение № 5 Критерии за техническа и финансова оценка на проект за сътрудничество;  6. Приложение № 6 Декларация за липса на основания за отстраняване;  7. Приложение № 7 Декларация за съгласие с предоставянето на данни от НСИ на УО и ДФЗ - РА;  8. Приложение № 8 Таблица за допустими инвестиции (бюджет на проекта);  9. Приложение № 9 Декларация за нередности;  10. Приложение № 10 Декларация за изкуствено създадени условия;  11. Приложение № 11 Списък на разходите, за които са определени референтни стойности;  12. Приложение № 12 Административен договор. |